Document ID: /fineweb-2-swissfilter-quality_10-filterrobots/filtered/01798.jsonl.gz/179

Gschätzti Dorfnarre Fründe
Es isch wiedo so wiit. D Fasnacht Saison het wiedo offiziel fö Ös agfange. Mer hends ger nüme chöne erwarte, drom hemmo am Fritig no chorzfristig e Beizetour i Appezell gmacht. Dai sind mer zerst is Landhus und aschlüssend no is Bäumli gange. D Uftrett sind trotz beengte Bedinige suber döre gfüehrt worde. Obwohls erst de Afang vo de Saison isch und eigentlich gotmo am Afang io alles chli langsam a, hend bereits paar Narre vollgas ge und bis i di frühe Morgestonde d Loft und s Wetter vo de neu aprochene Johresziit gnosse.
Am Samstig simo den of Bischoffszell gange. D Uftrett werdet usglöslet und wiemo wes, hemmo letst Johr mit ösem Glückelf nüd ase guet zoge. Drom hemmo dasmol s frisch rasierte Babyface gschickt. Mer hend den de Uftrett om die Zwölfi ome zoge wa e recht gueti Leistig isch. Noch de Züchig hemmo den zwo Lieder am Urknall gspielt und hend den i d’Halle verschobe. Noch dem mehr den gesse hend, hemmo ös entschede no chorz en abstächer id Morgesonne z mache. Mer hend den ös i de Morgesonne breitgmacht. D Stimmig isch immo besso worde und womo den auno e Fläsche Appezeller spendiert öbercho hend (nomol Danke a de Spender :)), isch den schnell Zwölfi worde und mer sind parat gse för de Uftrett.
De Uftrett isch guet gse und d Lüüt hend au zo dere Ziit no supo mitgmacht.
So da wers scho wiedo gse vo ösem Wocheend. Falls er ös no nüd gse hend simmo nöchst Woche im Spiicher und z Hasle aztröffe. Es get au nebis z Luege, denn mer hend dasjohr neui Gwändli womo cha bestuune und wemo lieb frog sicho au dörf alange :P.
Es Grüsst
De Guggeblogger